hotchpotch/miracl-hf-unified huggingface dataset:
হোয়াসং বন্দী শিবির
হোয়াসং বন্দী শিবির (Chosŏn'gŭl: 화성 제16호 관리소) উত্তর কোরিয়ার রাজনৈতিক বন্দীদের জন্য নির্মিত একটি বন্দী শিবির। সরকারিভাবে এর নাম গোয়ান-লি-সো (পেনাল- লেবার কলোনী) নং ১৬।
বন্দী শিবিরটি উত্তর কোরিয়ার উত্তর হামগিয়ং প্রদেশের হোয়াসং অঞ্চলে অবস্থিত। হোয়াসং নদীর তীর ঘেঁষে গড়ে ওঠা এই শিবির পর্বতাবেষ্টিত। বন্দী শিবিরটির পশ্চিমে আছে সুউচ্চ মানতাপসান বা মানতাপ পর্বত, যার উচ্চতা । উত্তর ও পশ্চিম কিনারা ঘেঁষে ওরাংছন নদীর মালভূমি। হোয়াসং প্রধান সড়ক থেকে ৮ কিলোমিটার দূরত্বে বন্দি শিবিরটির প্রধান গেট হোয়াসং নদীর ডান দিকে অবস্থিত। এই বন্দী শিবিরটি দেশটির মানচিত্রে উপলব্ধ্য নয়। কিন্তু কৃত্রিম উপগ্রহ থেকে সংগ্রহীত ছবিতে এই বন্দি শিবিরের প্রবেশদ্বার এবং ওয়াচটাওয়ার সনাক্ত করা যায়।
হোয়াসং বন্দী শিবিরের যেসকল আজীবন কারাভোগের দণ্ডপ্রাপ্ত বন্দীদের মুক্তি পাওয়ার কোনো আশা নেই, তাদেরকেই রাখা হয়। এর আয়তন প্রায় এবং এটি উত্তর কোরিয়ার সর্ববৃহত জেল বন্দী শিবির। ভুহোয়া-রি (Chosŏn'gŭl: 부화리), প্রধান প্রবেশদ্বার থেকে উত্তরে হোয়াসং বন্দী শিবিরের প্রধান কার্যালয়। ধারণা করা হয় প্রায় ২০ হাজার বন্দী এই বন্দী শিবিরে আটক আছে। তাদেরকে "বিপ্লব বিরোধী এবং দল বিরোধী" এই দুই ভাগে ভাগ করা হয়েছে। বিভিন্ন রাষ্ট্রবিরোধী অপরাধের দায়ে এই আসামীরা সাজাপ্রাপ্ত। অপরাধের মাঝে রয়েছে কিম জং ইলের বিরোধীতা। অনেক বন্দীই শুধুমাত্র সন্দেহজনক অপরাধীর আত্মীয় হওয়ার দরুণ "সহযোগিতামূলক কর্মকান্ড"-এর সাথে সম্পৃক্ত থাকার সন্দেহে শাস্তিপ্রাপ্ত। ধারণা করা হয়, এই বন্দী শিবিরটি ১৯৯০সালে প্রতিষ্ঠিত।
কৃত্রিম উপগ্রহের ছবি পরীক্ষা করে ২০১৩ সালের অক্টোবরে অ্যামনেস্টি ইন্টারন্যাশনাল এই বন্দী শিবিরের কলোবর বাড়ানো হয়েছে বলে রিপোর্ট করে। ২০০৮ সালের পর বন্দী শিবিরটিতে বেশ কিছু নতুন বন্দীদের জন্য তৈরি গ্রাম ও ঘরবাড়ির ছবিই দেখা গিয়েছে। এছাড়াও নতুন প্রশাসনিক কার্যালয় ভববনও নতুন ছবিতে লক্ষ করা গেছে। ধারণা করা হয়, কিছু নতুন বন্দীকে হোরিয়ং বন্দী শিবির থেকে হোয়াসং-এ স্থানান্তরিত হয়েছে।
হোয়াসং বন্দী শিবির সম্পর্কিত খুব একটা তথ্য পাওয়া যায় না। বিশেষ করে, এই বন্দী শিবিরটি উচ্চ পর্যায়ের নিরাপত্তা সংরক্ষণ ব্যবস্থা দ্বারা নিয়ন্ত্রিত ও পর্যবেক্ষিত। একজন অজ্ঞাত অল্প বয়সী ছেলে দাবী করেছিল, ১৩ বছর বয়সেই পরিবারের অন্য সবার সাথে তাকে এই বন্দী শিবিরে পাঠানো হয়। এখানে সে তার বাবাকে মারধর এবং নিরাপত্তা রক্ষী অফিসারদের দ্বারা মাকে ধর্ষিত হতে দেখেছে। কাছাকাছি অঞ্চলের গ্রামবাসীরাও বিভিন্ন সময় এই বন্দী শিবির সম্পর্কিত ভয়াবহ কাহিনী শুনেছে যদিঅ তারা কখনোই এই বন্দী শিবিরের প্রবেশের সুযোগ পায়নি।
নিরাপত্তা রক্ষী লি অ্যামনেস্টি ইন্টারন্যাশনালের সাথে এক সাক্ষাতকারে এই বন্দী শিবিরের বন্দীদের উপর করা নির্যাতনের চিত্র বর্ণনা করেন। তিনি স্বচক্ষে কাঠের লাঠি দিয়ে পিটিয়ে বন্দী হত্যার দৃশ্য দেখার কথা বলেন। এছাড়াও, নিরাপত্তা রক্ষীদের উচ্চ পর্যস্ত কর্মকর্তাদের পর নিম্ন পদস্থ কর্মকর্তারা ক্রমানুশারে বন্দী নারীদের ধর্ষণ করে বলে তিনি দাবী করেন।
ইয়াঙ্গুন চক্ররেল
ইয়াঙ্গুন চক্ররেল বা ইয়াঙ্গুন সার্কুলার রেলওয়ে ( ) হল একটি স্থানীয় কম্যুটার রেল ব্যবস্থা, যা ইয়াঙ্গুন মহানগর অঞ্চলে কাজ করে। মায়ানমার রেলওয়ে দ্বারা পরিচালিত ৩৯টি স্টেশনসহ ৪৫.৯ কিলোমিটার (২৮.৫ মাইল) দীর্ঘ চক্ররেল ব্যবস্থাটি শহরটির উপ-শহর এবং শহরতলির সঙ্গে সংযুক্ত করে। ২০০৮-২০১০ সালের মধ্যে রেলওয়েতে প্রায় ২০০টি কোচ ছিল। এই সময়ে রেল ব্যবস্থাটি দ্বারা প্রতিদিন ২০টি ট্রেন পরিষেবা চালু ছিল এবং প্রতিদিন ১,০০,০০০ থেকে ১,৫০,০০০টি টিকেট বিক্রি হতো। এই চক্র পথটি সম্পূর্ণ করতে প্রায় তিন ঘন্টা সময় লাগে, এটি ইয়ঙ্গনের সাধারণ মানুষের জীবন যাত্রা দেখার একটি সহজ মাধ্যম। চক্ররেল ব্যবস্থাটি ইয়াঙ্গুনের সবচেয়ে সস্তা (বাসের পাশাপাশি) একটি পরিবহন ব্যবস্থা এবং এটি কম আয়ের যাত্রীদের দ্বারা ব্যাপকভাবে ব্যবহৃত হয়।
রেল পরিষেবা ভোর ৩:৪৫ থেকে রাত ১০:১৫ পর্যন্ত পাওয়া যায়। ২০১১ সালে ১৫ মাইল দূরত্বের রেল পরিষেবার টিকেটের খরচ ছিল দুইশত কয়ট (~ ১৮ মার্কিন সেন্ট) এবং ১৫ মাইলের বেশি দূরত্বের রেল পরিষেবার জন্য খরচ ছিল চারশত কয়ট (~৩৭ মার্কিন সেন্ট)। নতুন মুদ্রা (২০১২ সালে চালু) ব্যবস্থায় দীর্ঘ দূরত্বের টিকিটের মূল্য ধার্য্য করা হয়েছে ২০০ কয়ট (~২০ মার্কিন সেন্ট)।
ইয়াঙ্গুন চক্ররেল ব্রিটিশ ঔপনিবেশিক সময়ে ব্রিটিশদের দ্বারা নির্মিত হয়েছিল। দুটি ট্র্যাক বিশিষ্ট রেলপথটি ১৯৪৫ সালে নির্মিত হয়েছিল।
জুলাই ২০১১ সালে রেল পরিবহন মন্ত্রণালয় ঘোষণা করেছিল ইয়াঙ্গুন চক্ররেল বেসরকারিকরণের উদ্দেশ্যে কারণ সরকারের দ্বারা পরিচালিত ব্যবস্থাটি আর্থিক ক্ষতির মধ্য দিয়ে পরিচালিত হচ্ছিল। রেল ব্যবস্থাটি পরিচালনার জন্য মাসিক খরচ প্রায় ২৬০ মিলিয়ন কয়ট (৩,২৫,০০০ মার্কিন ডলার) এবং মাসিক আয় মাত্র ৪২ মিলিয়ন কয়ট (মার্কিন $ ৫২,৫০০)। রেল ব্যবস্থাটি মন্ত্রণালয়ের ভর্তুকির কারণে টিকেটের মূল্য কম রাখা হয়েছে।
২০১২ সালের ডিসেম্বর মাসে "জাপান ইন্টারন্যাশনাল কোঅপারেশন এজেন্সি" বৃহত্তর ইয়াঙ্গুন অঞ্চলের গণপরিবহন বিষয়ক মহা পরিকল্পনার উন্নয়নের জন্য "ইয়াঙ্গুন সিটি ডেভেলপমেন্ট কমিটির" সাথে সহযোগিতা শুরু করে। ২০১৫ সালে শীততাপ-নিয়ন্ত্রিত কোচগুলো সামান্য উচ্চ মূলের টিকিট খরচে চালু করা হয়েছিল, তবে এটি দীর্ঘদিন স্থায়ী হয় নি এবং ২০১৬ সালের মধ্যে শীততাপ-নিয়ন্ত্রিত কোচ আর উপলব্ধ ছিল না।
ইয়াঙ্গুন শহরের বিভিন্ন অংশকে সংযুক্তকারী চক্ররেলটিতে মোট ৩৯টি স্টেশন রয়েছে।
সুইসটেক সম্মেলন কেন্দ্র
সুইসটেক সম্মেলন কেন্দ্র হলো সুইজারল্যান্ডের একোল পলিটেকনিক ফেদেরালে দে লুসানে ক্যাম্পাসে অবস্থিত সম্মেলন কেন্দ্র।
শফিকুর রহমান (দ্ব্যর্থতা নিরসন)
শফিকুর রহমান দ্বারা বোঝানো যেতে পারেঃ
জামি
নূর আদ-দীন আবদার রহমান জামি (ফার্সি ভাষা: نورالدین عبدالرحمن جامی), মাওলানা নূর আল-দীন আবদার রহমান বা আবদার রহমান নূর আল-দীন মুহাম্মদ দাস্তি, বা সাধারণভাবে জামি বা তুর্কি ভাষায় মোল্লা জামি নামে পরিচিত, (৭ নভেম্বর ১৪১৪ - ৯ নভেম্বর ১৪৯২) ছিলেন একজন ফার্সি কবি। তিনি রহস্যধর্মী সুফি সাহিত্যের পণ্ডিত ও লেখক হিসেবে অবদানের জন্য সর্বাধিক পরিচিত। তার সবচেয়ে বিখ্যাত কাব্যসমূহ হল "হাফত আওরং", "তোহফা আল-আহরার", "লায়লী-মজনু", "ফাতিহা আল-শাবাব", "লাওয়াই", "আল-দুররা আল ফাকিরা"।
জামি ১৪১৪ সালের ৭ নভেম্বর খোরাসানের জামে (বর্তমান ঘোর প্রদেশ, আফগানিস্তান) জন্মগ্রহণ করেন। তার জন্মের পূর্ব তার পিতা নিজাম আল-দীন আহমাদ বি. শামস আল-দীন মুহাম্মদ ইস্ফাহান জেলার দস্ত থেকে সেখানে আসেন। জামির জন্মের কয়েক বছর পরে তাদের পরিবার হেরাতে চলে যান এবং সেখানে নিজামিয়া বিশ্ববিদ্যালয়ে গণিত, ফার্সি সাহিত্য, প্রাকৃতিক বিজ্ঞান, আরবি ভাষা, যুক্তি এবং ইসলামি দর্শন বিষয়ে অধ্যয়ন করেন।
তিনি মুসলিম বিশ্বের সবচেয়ে গুরুত্বপূর্ণ বিজ্ঞান শিক্ষা কেন্দ্র সমরখন্দে যান এবং তার শিক্ষা সম্পন্ন করেন। তিনি একটি তীর্থে অবস্থান করেন, যেখানে তার খ্যাতি বৃদ্ধি পায় এবং পারস্যে তার গুরুত্ব বেড়ে যায়। জামির ভাই মওলান মোহাম্মদ একজন পণ্ডিত ব্যক্তি এবং সঙ্গীত সাধক ছিলেন। তার মৃত্যুতে জামি একটি শোকসঙ্গীত রচনা করেন। জামির চার পুত্র জন্মগ্রহণ করেছিল, তন্মধ্যে তিনজন প্রথম বছর অতিক্রান্ত হওয়ার পূর্বেই মৃত্যুবরণ করে। জীবিত একমাত্র পুত্র ছিলেন জিয়াউল-দীন ইউসেফ। জামি এই পুত্রের জন্য তার "বাহারেস্তান" লিখেছিলেন।
জামি ১৪৫৩ সালে সুফি শায়খ হিসেবে তার কর্মজীবন শুরু করেন। তিনি সুফি পথের উপর একাধিক পাঠের ব্যাখ্যা প্রদান করেন। তিনি সুফিদের দুই শ্রেণিতে ভাগ করেন। জামি তার অত্যধিক ধর্মনিষ্ঠা ও রহস্যের জন্য পরিচিত। তিনি বাল্যকালে খাজা মোহাম্মদ পার্সা যখন তাদের শহরে আসেন তখন তার আশীর্বাদ পাওয়ার পর সুফিবাদের আগ্রহী হয়ে ওঠেন। সেখান থেকে স্বপ্নে তিনি সাদ-আল দীন কাসগারির নির্দেশ প্রাপ্ত হন ও তার সঙ্গী হন। জামি কাসাগারির অনুসারী হন এবং তিনি কাসাগারির নাতনীকে বিবাহ করে তার সাথে আত্মীয়তার সম্পর্ক গড়ে তোলেন। তিনি স্রষ্টার প্রতি অনুগত ছিলেন এবং স্রষ্টার সান্নিধ্য লাভের জন্য তিনি ইহজীবন ত্যাগ করতেও ইচ্ছাপোষণ করতেন। ফলে তিনি সামাজিক রীতি-নীতি পালনে উদাসীন ছিলেন।
জামি হেরাতে তিমুরি রাজসভায় দোভাষী ও সংবাদদাতার দায়িত্ব পালন করতেন। তার কবিতায় পারস্য সংস্কৃতি প্রতিফলন ঘটেছে এবং ইসলামি প্রাচ্য, মধ্য এশিয়া ও ভারত উপমহাদেশে তার জনপ্রিয় হয়ে ওঠে। তার কবিতায় জনসংস্কৃতির কিছু ধারণা প্রতিফলিত হয়, যা তার কাজে সুফিবাদ ও সুফিবাদের বাইরের ধারণাকে উপজীব্য করে তোলে। তিনি শুধু তার কবিতার জন্যই নন, তার ধর্মতাত্ত্বিক কাজ ও সাংস্কৃতিক কাজের জন্য পরিচিত ছিলেন। তার কাজগুলো সমরখন্দ থেক ইস্তানবুল ও পারস্যের খায়রাবাদ, এমনকি মুঘল সাম্রাজ্যের বিভিন্ন বিদ্যালয়ে পড়ানো হত। শতাব্দীর ধরে জামি তার কবিতা ও ব্যাপক জ্ঞানের জন্য প্রসিদ্ধ ছিলেন। গত শতাব্দীর শেষার্ধ্ব থেকে ইসলামি ও পারস্য শিক্ষার গবেষণার অভাবে তাঁকে এবং তার কাজসমূহ উপেক্ষিত ও বিস্মৃত হয়ে যাচ্ছে।
শাহ্‌ আব্দুল হামিদ স্টেডিয়াম
বাংলাদেশের জাতীয় সংসদের প্রথম স্পীকার ও প্রখ্যাত রাজনীতিবিদ শাহ্ আব্দুল হামিদের স্মরণে এই স্টেডিয়ামের নামকরণ করা হয়।
শাহ হামিদ ১৮৯০ সালে তৎকালীন ব্রিটিশ ভারতের রংপুর জেলার (বর্তমানে গাইবান্ধা জেলা) গোবিন্দগঞ্জের খালসি গ্রামে জন্মগ্রহন করেন। তার পিতার নাম হাজী আব্দুল গাফফার শাহ এবং মাতা রহিমা খাতুন। ১৯২০ সালে রংপুরের কারমাইকেল কলেজ থেকে বি.এ পাশ করেন। পরবর্তীতে ১৯২৭ সালে কলকাতা বিশ্ববিদ্যালয় থেকে আইনে স্নাতক ডিগ্রী লাভ করেন।
শাহ আব্দুল হামিদ (ইংরেজি: "Shah Abdul Hamid"; ১৮৯০ - ১ মে ১৯৭২) ছিলেন বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার।
কোকোস (কিলিং) দ্বীপপুঞ্জ
কোকোস দ্বীপপুঞ্জ অস্ট্রেলীয় বাহ্যিক সীমানার মধ্যে ভারত মহাসাগর সমন্বয়ে গঠিত একটি ছোট দ্বীপমালা। অস্ট্রেলিয়া ও শ্রীলঙ্কা এবং কাছাকাছি ইন্দোনেশীয় দ্বীপ সুমাত্রার প্রায় মাঝপথে এই দ্বীপটি অবস্থিত। এই দ্বীপটি দক্ষিণ-পূর্ব এশিয়া এবং দক্ষিণ গোলার্ধের মধ্যবর্তী একটি অংশ। ১৯৫৫ সালে সরকারি সীমানার এই দ্বীপের দুইটি নামকরণ করা হয়েছিল; যা হলো কোকোস দ্বীপপুঞ্জ বা কিলিং দ্বীপ।
কোকোস দ্বীপপুঞ্জ ১৬২২ সালে আবিস্কৃত হয় এবং কিলিং দ্বীপ ১৭০৩ সালে খোঁজ পাওয়া যায়, পরবর্তীতে ১৮০৫ সালে কোকোস দ্বীপপুঞ্জ এবং কিলিং দ্বীপ মিলিত হয়ে ১৯ শতকে একটি যৌথ দ্বীপ রাষ্ট্র গঠন করে, তার নামকরণ করা হয় "কোকোস–কিলিং দ্বীপ"। "কোকোস দ্বীপে" প্রচুর পরিমাণ নারকেল গাছ জন্মে থাকে এবং ১৯৫৫ সালে সরকারিভাবে কোকোস দ্বীপপুঞ্জ নামকরণ করা হয়।
১৬০৯ সালে এই দ্বীপমালা আবিষ্কৃত হয়েছিল। ব্রিটিশ ইস্ট ইন্ডিয়া কোম্পানি তৎকালীন অধিনায়ক উইলিয়াম কিলিং সর্বপ্রথম এই দ্বীপের সন্ধান করেছিলেন।
কোকোস দ্বীপপুঞ্জে জনসংখ্যা প্রায় ৬০০ জন। সেখানে একটি ছোট এবং ক্রমবর্ধমান পর্যটন শিল্পের জল-ভিত্তিক বা প্রকৃতি কার্যক্রমের উপর দৃষ্টি নিবদ্ধ করা হয়। ২০১৬ সালে একটি সৈকত দ্বীপের নামে নামকরণ করা হয় সেরা সৈকত।
স্থানীয়রা ছোট ছোট বাগান এবং মাছ ধরার অবদানে তারা খাদ্য সরবরাহ করে থাকে কিন্তু অধিকাংশ খাদ্য এবং অন্যান্য প্রয়োজনীয় দ্রব্য অস্ট্রেলিয়া বা অন্য অঞ্চল থেকে আমদানি করা হয়।
কোকোস দ্বীপপুঞ্জ সমবায় সমিতি লিমিটেড নির্মাণ শ্রমিক, মাল খালাসের ভাড়া ও কর্মী অপারেশন, পর্যটন বিভাগে অন্যদের নিয়োগ দিয়ে থাকে। ২০১১ সালের গননার অনুসারে, এই দ্বীপপুঞ্জে বেকারত্বের হার ৬.৭%।
কোকোস দ্বীপপুঞ্জে ওয়েস্টার্ন অস্ট্রেলিয়া উপগ্রহের মাধ্যমে ডিজিটাল টিভি চ্যানেল সম্প্রচার করা হয়
কোকোস দ্বীপপুঞ্জে একটি স্কুল দ্বীপমালা, কোকোস দ্বীপপুঞ্জ জেলা উচ্চ বিদ্যালয়, পশ্চিম দ্বীপ ক্যাম্পাস উপর অবস্থিত, এখানে কিন্ডারগার্টেন থেকে ১০ম শ্রেণী পর্যন্ত শিক্ষা প্রদান করা হয়ে থাকে এবং অন্যান্য হোম দ্বীপ কিন্ডারগার্টেনে প্রথম থেকে ৬ষ্ঠ শ্রেণী পর্যন্ত শিক্ষা প্রদান করা হয়ে থাকে। এই স্কুলগুলো পশ্চিম অস্ট্রেলিয়ার ডিপার্টমেন্ট অব এডুকেশন (সিআইডিএইচএস)-এর নিতিমালা অনুসরণ করে শিক্ষা প্রদান করে থাকে। স্কুলগুলোতে কোকাস, মালয় এবং ইংরেজি ভাষার সাহায্যে কনিষ্ঠ কিন্ডারগার্টেন শিশুদের প্রাক-প্রাথমিক ও প্রাথমিক শিক্ষা প্রদান করা হয়।
স্ট্রেলিৎজিয়া
স্ট্রেলিৎজিয়া কলাজাতীয় কন্দজ উদ্ভিদ, চিরসবুজ, পাতার বোঁটার কোল থেকে মঞ্জরি বেরোয়, তাতে ক্রমান্বয়ে ফুল ফোটে, গাঢ় কমলা রঙ।
এই ফুল দক্ষিণ আফ্রিকা এবং ইংল্যান্ডের বিভিন্ন অঞ্চলে দেখতে পাওয়া যায় ৷ দক্ষিণ আফ্রিকার ৫০ সেন্ট কয়েনের উল্টোদিকে এই ফুলের প্রতিকৃতি এমবস করা থাকে৷ এই ফুল নানা ধরনের হয় যার মধ্যে সবচেয়ে বড়ো এস নিকোলাই ৷ ১০ মিটার লম্বা হয় এই এস নিকোলাই এই ফুল গাছের পাতাও বেশ লম্বা হয় প্রায় ৩০ থেকে ২০০ সেমি লম্বা এবং ১০ থেকে ৮০ সেমি চওড়া ৷ পাতাগুলো অনেকটা কলাপাতার মতো দেখতে।
গোড়া ভাগ করে, ধাবকের চারা বা বীজ থেকে চাষ করা হয়। সাধারণত সানবার্ড জাতীয় পাখিরাই এ ফুলের পরাগায়ন করে। চাষের জন্য নাতিশীতোষ্ণ আবহাওয়াই সর্বোত্তম।
টেলিভিশন বার্তাকক্ষ
টেলিভিশন বার্তাকক্ষ হল টেলিভিশন সংবাদ সম্পাদনার কেন্দ্রস্থল। একাধিক বিভাগের সমন্বয়ে বার্তাকক্ষ গঠিত। এরমধ্যে উল্লেখযোগ্য - জাতীয় বিভাগ, আন্তর্জাতিক বিভাগ, ক্রীড়া বিভাগ, ব্যবসায় বিভাগ, বিনোদন বিভাগ, ইত্যাদি। এছাড়াও প্রতিষ্ঠান ভেদে বিভাগের রকমফের হয়ে থাকে।
সবগুলো বিভাগ বা ডেস্ক নিয়ন্ত্রণ করা হয় কেন্দ্রীয় বিভাগ বা অ্যাসাইনমেন্ট বিভাগ থেকে। এক বা একাধিক ভারপ্রাপ্ত ব্যক্তি কেন্দ্রীয় বিভাগ পরিচালনা করে থাকেন। মূল নির্দেশনা দিয়ে থাকেন বার্তা প্রধান, সাধারণত বার্তা প্রধানই বার্তাকক্ষের সবগুলো বিভাগের প্রধান নিয়ন্ত্রকের ভূমিকায় থাকেন। অনেক টেলিভিশনে সম্পাদকীয় প্রধানের পদ রাখা হয়। বার্তা সম্পাদনার জন্য একাধিক বার্তা সম্পাদক থাকেন। জ্যেষ্ঠতার ক্রমানুসারে- বার্তা প্রধান, প্রধান বার্তা সম্পাদক, জ্যেষ্ঠ বার্তা সম্পাদক, বার্তা সম্পাদক, সহযোগী বার্তা সম্পাদক, সহকারি বার্তা সম্পাদক, জ্যেষ্ঠ বার্তাকক্ষ সম্পাদক, বার্তাকক্ষ সম্পাদক ও শিক্ষানবীশ বার্তাকক্ষ সম্পাদক। এই হলো বার্তাকক্ষে থাকা বিভিন্ন বিভাগ ও জনবলের পদানুক্রম। এরা অভ্যন্তরীণ জনবল হিসেবে কর্মরত থাকে।
মাঠ পর্যায়ে বিভিন্ন তথ্য/ সংবাদ/ অনুসন্ধানীমুলক প্রতিবেদন ও তথ্য সংগ্রহের কাজটি করে থাকেন রিপোর্টার বা প্রতিবেদকগণ। ভারপ্রাপ্ত ব্যক্তি প্রধান প্রতিবেদকের দায়িত্ব পালন করে থাকেন। জ্যেষ্ঠতার ক্রমানুসারে পদবীগুলো হল- প্রধান প্রতিবেদক, বিশেষ প্রতিনিধি, জ্যেষ্ঠ প্রতিবেদক, প্রতিবেদক ও শিক্ষানবীশ প্রতিবেদক। জেলা পর্যায়ে কর্মরত সকল জেলা প্রতিনিধিরা বার্তাকক্ষের নির্দেশনা অনুযায়ী তাদের দায়িত্ব পালন করে থাকেন।
মান্দালয়
মান্দালয় ( বা ; ) মায়ানমারের দ্বিতীয় বৃহত্তম শহর এবং শেষ রাজকীয় রাজধানী (বার্মা)। ইরাওয়াদি নদীর পূর্ব তীরে ইয়াঙ্গুন শহরের ৭১৬ কিলোমিটার (৪৪৫ মাইল) উত্তরে অবস্থিত। শহরটির মোট জনসংখ্যা ১২,২৫,৫৫৩ জন (২০১৪ সালের আদমশুমারি)।
মান্দালয় বার্মার অর্থনৈতিক কেন্দ্র এবং বার্মিজ সংস্কৃতির কেন্দ্র হিসেবে বিবেচিত। বিগত বিশ বছরে চীনের ইউন্নান প্রদেশ থেকে চীনা অভিবাসীদের ধারাবাহিক আগমন শহরটির জাতিগত বৈচিত্রের পরিবর্তন করেছে এবং চীনের সাথে বাণিজ্য বৃদ্ধি করেছে। নেপিদ শহরের সাম্প্রতিক বৃদ্ধি সত্ত্বেও মান্দালয় এখনও একটি বড় ব্যবসা, শিক্ষা ও স্বাস্থ্য কেন্দ্র হিসেবে সুপ্রতিষ্ঠিত।
বার্মার বেশিরভাগ প্রাক্তন (এবং বর্তমান) রাজধানীগুলোর মতো মান্দালায় শহরটিও শাসকের ইচ্ছায় প্রতিষ্ঠিত হয়েছিল। ১৮৫৭ সালের ১৩ ফেব্রুয়ারি রাজা মিন্ডন বৌদ্ধধর্মের ২,৪০০ তম জন্মদিন উপলক্ষে বৌদ্ধধর্মের একটি মহানগরীর প্রতিষ্ঠার বিষয়ে ভবিষ্যদ্বাণী পূরণ করার জন্য মান্দালয় পাহাড়ের পাদদেশে একটি নতুন রাজকীয় রাজধানী প্রতিষ্ঠা করেন।
নতুন রাজধানী শহরটি ছিল ৬৬ বর্গ কিলোমিটার (২৫.৫ বর্গ মাইল) বিস্তৃত এবং চারটি নদী দ্বারা বেষ্টিত। শহরের পরিকল্পনাটি ১৪৪টি বর্গাকার ক্ষেত্র নিয়ে গঠিত হয়েছিল, যার মধ্যে মান্দালয় পাহাড়ের কেন্দ্রে ১৬টি বর্গাকার ক্ষেত্র নিয়ে রাজকীয় প্রাসাদ গঠিত হয়েছিল। ১,০২০ একর (৪১৩ হেক্টর) ক্ষেত্রফলের দুর্গটি চার দিকে ২২০ মিটার (৬,৬৬৬ ফুট) দীর্ঘ এবং ৬৪ মিটার (২১০ ফুট) প্রশস্ত, ৪.৬ মিটার (১৫ ফুট) গভীরতার দেয়াল দ্বারা বেষ্টিত ছিল। প্রাচীর বরাবর ১৬৯ মিটার (৫৫৫ ফুট) ব্যবধানে পাহারাদারদের জন্য সোনার ঝুলন্ত স্পিয়ারগুলোর সাথে ঘূর্ণায়মান ছিল। প্রতি পাশের দেওয়ালে তিনটি দরজা ছিল এবং পাঁচটি সেতু দ্বারা পরিখা বা খাল অতিক্রম করতে হয়েছিল। উপরন্তু, রাজা কুথোডো পাগোদা, পাহানান-হা শওয়ে থিন উপসম্পদা ঘর বা বৌদ্ধ ধর্ম প্রচারের জন্য জনসাধারণের ঘর এবং পালি ক্যাননের জন্য একটি গ্রন্থাগার প্রতিষ্ঠা করেছিলেন।
মান্দালয় শহরটি উত্তর এবং কেন্দ্রীয় বার্মার জন্য প্রধান বাণিজ্য এবং যোগাযোগ কেন্দ্র। চীন ও ভারতের সঙ্গে বার্মার বহির্মুখী বাণিজ্য মান্দালয় শহরের দ্বারা সংগঠিত হয়।
শহরটির নেতৃস্থানীয় ঐতিহ্যবাহী শিল্পগুলোর মধ্যে রেশম বয়ন, টেপেষ্ট্রি, জেড কাটিয়া এবং মসৃণতা, পাথর ও কাঠের খোদাই করা, মার্বেল এবং ব্রোঞ্জের মূর্তি, মন্দিরের অলঙ্কার এবং প্যারাপেরালিয়া, স্বর্ণের পাতা ও রূপা তৈরির কাজ, দেশলাই উৎপাদন উল্লেখযোগ্য।
ইবলা
ইবলা (, আধুনিক: , মারদিখ স্তূপ) সিরিয়ার প্রাচীন রাজ্যগুলোর মধ্যে একটি। বসতির কারণে এখানে একটি স্তূপ সৃষ্টি হয়েছে যেটি আলেপ্পো থেকে দক্ষিণ পশ্চিমাঞ্চলে এবং মারদিখ গ্রামের কাছেই অবস্থিত। খ্রিস্টপূর্ব তৃতীয় সহস্রাব্দে এবং খ্রিস্টপূর্ব দ্বিতীয় সহস্রাব্দের প্রথম অর্ধাংশে ইবলা একটি গুরুত্বপূর্ণ কেন্দ্রবিন্দু ছিল। ইবলার প্রথম সম্রাজ্যের শাসনকে বিশ্বের সবচেয়ে প্রাচীন বৈশ্বিক শাসন হিসেবে গণ্য করা হয়।
ব্রঞ্জ যুগের শুরুতে (খ্রিস্টপূর্ব ৩৫০০) যখন ইবলা প্রতিষ্ঠিত হয় তখন ইবলাতে খুব কম সংখ্যক মানুষের বসতি ছিল। ধীরে ধীরে এটি একটি গুরুত্বপূর্ণ সম্রাজ্যে পরিণত হয় এবং সিরিয়ার উত্তরাঞ্চল ও পূর্বাঞ্চলে এর বিস্তৃতি ঘটে। খ্রিস্টপূর্ব ২৩ শতকে ইবলা ধ্বংস হয়েছিল; পরে পুনরায় এটিকে তৈরি করা হয়।
ধারণা করা হয় "ইবলা" নামটির অর্থ "সাদা পাথর"। খ্রিস্টপূর্ব ৩৫০০ বছর পূর্বে ইবলা সভ্যতা গড়ে ওঠে; ইবলা সভ্যতার আশপাশে নানান কৃষিভিত্তিক বসতি এটিকে আরো পূর্ণতা দান করে।
১৯৬৪ সালে, রোম লা সাপিয়েনজা বিশ্ববিদ্যালয়ের প্রত্নতত্ত্ববিদ পাওলো ম্যাথিওয়ের তত্ত্বাবধানে মারদিখ স্তূপে খনন কাজ শুরু করা হয়।
মারদিখ স্তূপে কিছু ফলক পাওয়া গিয়েছে। এই ফলকগুলো বিশ্বের সবচেয়ে প্রাচীন তথ্যভাণ্ডারের মধ্যে অন্যতম এবং এগুলো বিশ্বের সবচেয়ে প্রাচীন গ্রন্থাগারকেই নির্দেশ করে; এই ফলকগুলো কিভাবে বাস্তবে সাজানো হয়েছে এবং এর শ্রেণীবিন্যাস সম্পর্কেও যথেষ্ট তথ্য পাওয়া যায়। বড় ফলকগুলো মূলত তাকে রাখা ছিল, কিন্তু যখন মারদিখ স্তূপ বা প্রাসাদটি ধ্বংস করা হয় তখন ফলকগুলো মাটিতে পড়ে যায়। ঠিক কোথায় ফলকগুলো পড়েছে তার অবস্থান চিহ্নিত করে খননকারীরা বুঝতে পারেন ঠিক কোথায় এই ফলকগুলো রাখা ছিল; পরে আরও জানা যায় যে, ফলকগুলো মূলত বিষয় অনুসারে তাকে সাজানো ছিল।
প্রথম দিকে ইবলার প্রাসাদটিই অর্থনীতিকে নিয়ন্ত্রণ করত। কিন্তু বিত্তবান পরিবাররা সরকারের আদেশ-উপদেশ ছাড়াই নিজেদের আর্থিক কর্মকান্ড পরিচালনা করত। ইবলাতে বিনিময়প্রথার অর্থনীতি প্রচলিত ছিল; প্রাসাদটি হতে এর স্থায়ী ও অস্থায়ী শ্রমিকদের মাঝে খাবার বিতরণ করা হতো।
সিরীয় গৃহযুদ্ধের কারণে ২০১১ সালের মার্চে ইবলায় খনন কাজ স্থগিত করা হয় এবং স্থানটি প্রতিপক্ষের হাতে পড়ায় বিপুল পরিমাণ সম্পদ চুরি হয়ে গিয়েছিল। প্রচুর সুরঙ্গ খোড়া হয় এবং মানুষের কবর পাওয়া যায়। এখানে অলঙ্কার ও মূল্যবান বস্তু খুঁজে পাওয়ার লোভে বিদ্রোহীরা মানুষের কবরগুলোও সরিয়ে ফেলেছিল। বিদ্রোহীদের খনন ছাড়াও স্থানটিতে স্থানীয় গ্রামবাসীরা মূল্যবান বস্তুর লোভে খনন কাজ চালিয়েছিল।
বি কিডুডে
ফাতুমা বিনতি বারাকা (প্রায়, ১৯১০; ১৭ এপ্রিল ২০১৩), এছাড়াও বি কিডুডে নামে সুপরিচত। তিনি তানজানিয়ায় জন্মগ্রহণকারী জানজিবারী তারব গায়িকা। তিনি "তারব ও উনয়াগো সংগীত সম্রাজ্ঞী" নামেও খ্যাত এবং সিতি বিনতি সাদের প্রেরণায় অনুপ্রাণিত। বি কিডুডে-র বাবা তৎকালীন ঔপনিবেশিক জানজিবারের একজন নারকেল বিক্রেতা। বি কিডুডের সঠিক জন্মতারিখ সহ তাঁর জীবনের অধিকাংশ ঘটনা জানা যায় না। তানজিবারের সংগীত ও সংস্কৃতিতে অবদানের জন্য ২০০৫ খ্রীস্টাব্দে বি কিডুডকে ওমেক্স পুরস্কার দ্বারা সম্মানিত করা হয়।
সুজাতা
সুজাতা (জন্ম: তন্দ্রা মজুমদার) হলেন একজন বাংলাদেশী চলচ্চিত্র অভিনেত্রী। ১৯৬৫ সালের রূপবান চলচ্চিত্রে অভিনয়ের জন্য তিনি পরিচিত।
মজুমদার কুষ্টিয়ায় জন্মগ্রহণ করেন। তার পিতা গিরিজানাথ মজুমদার ও মাতা বীণা পানি মুজমদার। অভিনেতা আজিমের সাথে ১৯৬৭ সালে বিবাহবন্ধনে আবদ্ধ হন।
মজুমদার কর্মজীবনের শুরুতে মঞ্চ নাটকে অভিনয় করতেন। পরবর্তীতে ওবায়দুল হকের "দুই দিগন্ত" চলচ্চিত্রের মাধ্যমে রূপালী পর্দায় অভিনয় শুরু করেন। মূল অভিনেত্রী হিসেবে প্রথম কাজী খালেক পরিচালিত "মেঘ ভাঙা রোদ" চলচ্চিত্রে অভিনয় করেন, তবে রূপবান চলচ্চিত্রের মাধ্যমে তিনি তার পরিচিতি লাভ করেন। ১৯৭৮ সালের পর প্রায় একযুগ অভিনয় থেকে দূরে থাকলেও বর্তমানে তিনি টেলিভিশন ও চলচ্চিত্রে অভিনয় করছেন।
রামগঞ্জ থানা
রামগঞ্জ থানা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি থানা।
রামগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রামগঞ্জ থানার আওতাধীন।
রোম সাপিয়েনজা বিশ্ববিদ্যালয়
রোম সাপিয়েনজা বিশ্ববিদ্যালয় (Italian: "Sapienza – Università di Roma"), সাপিয়েনজা বা রোম বিশ্ববিদ্যালয় নামেও যা পরিচিত, হল একটি গবেষণাধর্মী বিশ্ববিদ্যালয় যা ইতালির রোমে অবস্থিত। ইউরোপের বিশ্ববিদ্যালয়গুলোর মধ্যে এটি ছাত্রসংখ্যার দিক থেকে সবচেয়ে বড় বিশ্ববিদ্যালয়। এবং এটি বিশ্বের প্রাচিনতম বিশ্ববিদ্যালয়গুলোর মধ্যে একটি, যা ১৩০৩ সালে প্রতিষ্ঠিত। এটি দেশটির প্রথম সারির বিশ্ববিদ্যালয়গুলোর মধ্যে একটি, এবং দেশটির সেরা বিশ্ববিদ্যালয়ের তালিয়ায় এটির অবস্থান প্রথমে। ইউরোপের দক্ষিণাঞ্চলের বিশ্ববিদ্যালয়গুলোর মধ্যেও এটির অবস্থান প্রথমে।
ইতালির বেশিরভাগ প্রসাশনিক ব্যক্তিবর্গ এই বিশ্ববিদ্যালয়ে পড়েছেন। এখানে অনেক নোবেল বিজয়ী, ইউরোপিয়ান পার্লামেন্টের প্রেসিডেন্ট, ইউরোপিয়ান কমিশনার, নানারকম দেশের রাষ্ট্রপ্রধান, গুরুত্বপূর্ণ ধর্মীয় নেতা, বৈজ্ঞানিক এবং নভোচারী পড়াশোনা করেছেন। ২০১৮ সালের সেপ্টেম্বরে, , চাকরির প্রাপ্যতা বিচারে, কিউ এস ওয়ার্ল্ড র‍্যাংকিং এ এটি প্রথম ১০০ বিশ্ববিদ্যালয়ের তালিকায় স্থান পায়।
রবিন হুড: প্রিন্স অব থিভস
রবিন হুড: প্রিন্স অব থিভস ১৯৯১ সালে মুক্তি পাওয়া আমেরিকান রোমান্টিক অ্যাকশন চলচ্চিত্র,এটি ইংরেজ লোককাহিনীর চরিত্র রবিন হুড এর গল্প অবলম্বনে তৈরি করা চলচ্চিত্র।"রবিন হুড: প্রিন্স অব থিভস" চলচ্চিত্রটি রিচালনা করেন কেভিন রেনল্ডস।
চলচ্চিত্রটির গানগুলোর শিল্পী মাইকেল কামেন
চলচ্চিত্রটি প্রথম সপ্তাহেই $২৫ মিলিয়ন ডলার এবং পরবর্তী সপ্তাহে $১৮.৩ মিলিয়ন ডলার আয় করে।এটি সর্বমোট $৩৯০,৪৯৩,৯০৮ ডলার আয় করে।
ওলটকমল
ওলটকমল/ পিশাচ কার্পাস/ উলটকম্বল গাছ ৮ থেকে ১০ ইঞ্চি লম্বা হয়। বেশি মোটা হয় না। গাছের ছালে রেশমের মতো আঁশ থাকে, ফুলের রঙ মেরুন। ফল পঞ্চকোণবিশিষ্ট লোমাবৃত। কাঁচা অবস্থায় সবুজ এবং পাকলে ধূসর বর্ণের হয়। এর পাতা, গাছ ও মূলের ছাল ঔষধি হিসেবে ব্যবহৃত হয়। গাছটির ইংরেজি নাম: Devil's cotton, Cotton Abroma, বোটানিক্যাল নাম Abroma augusta এবং ফ্যামিলি : Sterculiaceae. 
উপকারিতা : যেসব নারীর অনিয়মিত ঋতুস্রাব হয় অথবা নির্দিষ্ট পরিমাণের চেয়ে কম পরিমাণ হয়ে থাকে, তাদের ক্ষেত্রে উলট কম্বল একটি পরীক্ষিত ওষুধ। এর মূলের ছাল থেকে এক ধরনের আঠাজাতীয় রস বের হয়, যা গর্ভাশয়ের শক্তি বৃদ্ধি করে। বিশেষ করে বন্ধ্যত্ব রোগীদের ক্ষেত্রে উলট কম্বলের মূলের ছাল এবং অন্যান্য উপাদান চায়নারুট, সারাকা ইন্ডিকা, সর্পগন্ধা, গাওজবানের সমন্বয়ে ওষুধ তৈরি করে নিতে হবে। পাতা ও কা-ের রস গনোরিয়া রোগে বিশেষ উপকারী। দীর্ঘদিন থেকে অনিয়মিত ঋতুস্রাব, জরায়ু সংক্রান্ত রোগ, বন্ধ্যত্ব, ব্যথাসহ বিভিন্ন রোগ নিরাময়ে কার্যকর এটি। এ থেকে তৈরি ওষুধের কোনো পার্শ্বপ্রতিক্রিয়া নেই।
ব্যাংককের পরিবহন ব্যবস্থা
ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।
ব্যাংকক দেশের অবশিষ্ট অংশের সঙ্গে মহাসড়ক ও রেল ব্যবস্থা এবং শহরের অভ্যন্তরে অবস্থিত দুটি আন্তর্জাতিক বিমানবন্দরের মাধ্যমে সংযুক্ত। শতাব্দী প্রাচীন খলং তোই বন্দরের মাধ্যমে এখনও সমুদ্র বাণিজ্য পরিচালিত হয়।
ব্যাংকক মহানগর প্রশাসন (বিএমএ) তার জনকল্যাণ বিভাগ এবং যানবাহন ও পরিবহন বিভাগের মাধ্যমে শহরটির সড়ক ব্যবস্থা এবং পরিবহন ব্যবস্থার নির্মাণ ও রক্ষণাবেক্ষণের কাজে নিয়োজিত রয়েছে। তবে, পৃথক সরকারি সংস্থাগুলো পৃথক ব্যবস্থার দায়িত্বেও রয়েছে এবং পরিবহন সম্পর্কিত নীতি পরিকল্পনা ও তহবিলের বেশিরভাগই জাতীয় সরকার দ্বারা প্রদান করা হয়। ২০১১ সালের আগস্ট মাসে প্রধানমন্ত্রী "প্রয়ত চন-ও-চাও" পুলিশকে সমন্বিত যানবাহন নিয়ন্ত্রন ব্যবস্থা (ট্র্যাফিক কন্ট্রোল সিস্টেম) ব্যবহার করে তিন মাসের মধ্যে সড়ক দুর্ঘটনা নির্মূল করার নির্দেশ দেন। তিনি যানবাহন নিয়ন্ত্রনের দায়িত্বগুলোতে অবহেলাকারীর বিরুদ্ধে যে কোনো থানায় শাস্তিমূলক ব্যবস্থা গ্রহণের হুমকি দেন। ১৯৯৫ সালে প্রধানমন্ত্রী থাকসিন সিনাওয়াত্রা একই প্রতিশ্রুতি দিয়েছিলেন: যেখানে তিনি বলেছিলেন যে ছয় মাসের মধ্যে যানবাহন সমস্যাগুলোকে সহজতর করা হবে।
প্রীতম হাসান
প্রীতম হাসান একজন বাংলাদেশী সঙ্গীত পরিচালক ও শিল্পী। বেশ কয়েকটি একক সঙ্গিতায়োজন সহ দেবী চলচ্চিত্রের জন্য গান সুর করেন তিনি।
প্রীতমের জন্ম ঢাকায়। প্রীতম হাসান এর বাবা বাংলাদেশের স্বনামধন্য সঙ্গিতশিল্পী আশির দশকের সাড়া জাগানো গায়ক প্রয়াত খালিদ হাসান মিলু এবং মা ফাতেমা হাসান পলাশ। বাংলাদেশের অন্যতম একজন সঙ্গিতশিল্পী প্রতীক হাসান তাঁর ভাই। বর্তমানে তিনি বারিধারা, বসুন্ধরায় পরিবারের সাথেই বসবাস করেন।
প্রীতম তাঁর শিক্ষা জীবন কাটান একরামুন্নেসা’য়। উচ্চ মাধ্যমিকে তিনি পড়াশোনা করেছেন গুলশান কমার্স কলেজে। সাউথ ইস্ট ইউনিভার্সিটি থেকে তিনি স্নাতক পড়াশোনা সম্পন্ন করেন।
প্রীতম হাসান সঙ্গীত পরিচালক হিসেবে কাজ করেন, এছাড়াও তাঁর গাওয়া বেশ কয়েকটি গান বেশ জনপ্রিয়তা পায় শ্রোতাদের কাছে। এর বাইরেও তিনি নাটক ও স্বল্পদৈর্ঘ্যের চলচ্চিত্রে অভিনয় করে থাকেন। চলচ্চিত্রে কাজ করেন বুলবুল বিশ্বাসের ‘রাজনীতি’, সোহেল আরমানের ‘ভ্রমর’ এবং অনন্য মামুনের ‘অস্তিত্ব’ ছবিতে। ২০১৮ সালের দেবী চলচ্চিত্রের জন্য কাজ করেন তিনি।
দাঁতন বিধানসভা কেন্দ্র
দাঁতন (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৯ নং দাঁতন বিধানসভা কেন্দ্রটি দাঁতন-২ সমষ্টি উন্নয়ন ব্লক এবং মোহনপুর সমষ্টি উন্নয়ন ব্লক এবং চক ইসলামপুর গ্রাম পঞ্চায়েত দাঁতন-১ সমষ্টি উন্নয়ন ব্লক এর অন্তর্গত।
দাঁতন বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
২০১১ সালের নির্বাচনে, সিপিআইয়ের অরুণ মহাপাত্র তার নিকটতম প্রতিদ্বন্দ্বী তৃণমূল কংগ্রেসের শৈবাল গিরিকে পরাজিত করেন।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই-এর নন্দ গোপাল ভট্টাচার্য দাঁতন কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ ও ২০০১ সালে 
তৃণমূল কংগ্রেসের বিক্রম চন্দ্র প্রধান এবং ১৯৯৬ সালে কংগ্রেসের সুনিল বরণ গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রঞ্জিত পাত্র ১৯৯১ সালে কংগ্রেসের পঞ্চানন মোহান্তি পরাজিত করেন। সিপিআইয়ের কানাই ভৌমিক ১৯৮৭ সালে কংগ্রেসের দিলীপ কুমার দাসকে এবং ১৯৮২ সালে জনতা পার্টির প্রদ্যুৎ কুমার মোহান্তিকে পরাজিত করেন। ১৯৭৭ সালে জনতা পার্টির প্রদ্যুৎ কুমার মোহান্তি সিপিআই এর রবীন্দ্রনাথ দ্বিবেদীকে পরাজিত করেন।
১৯৭২ সালে কংগ্রেস (সংগঠিত) প্রদ্যুৎ কুমার মোহান্তি জয়ী হন। কংগ্রেসের পুলিন বিহারী ত্রিপাঠী ১৯৭১ সালে জয়ী হন। বাংলা কংগ্রেসের দেবেন্দ্র নাথ দাস ১৯৬৯ ও ১৯৬৭ সালে জয়ী হন। কংগ্রেসের চারুচন্দ্র মোহান্তি ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর জ্ঞানেন্দ্র কুমার চৌধুরী দাঁতন কেন্দ্র থেকে জয়ী হন।
১৯৫১ সালে মোহনপুর একটি বিধানসভা কেন্দ্র ছিল। আসনটিতে ভারতীয় জন সংঘ এর বসন্ত কুমার পানিগ্রাহী জয়ী হন।
রবিন হুড (দ্ব্যর্থতা নিরসন)
রবিন হুড ইংরেজ লোককাহিনীর একজন বিখ্যাত কাল্পনিক চরিত্র।
রবিন হুড শিরোনাম দিয়ে নিচের নিবন্ধগুলোকে নির্দেশ করবে।
রবিন হুড (১৯৯১-এর ব্রিটিশ চলচ্চিত্র)
রবিন হুড ১৯৯১ সালে মুক্তি পাওয়া ব্রিটিশ অ্যাডভেঞ্চার চলচ্চিত্র। এটি পরিচালনা করেন জন আরভিন,প্রযোজনা করেন জন ম্যাকটিয়েরন্যান।এটির শ্রেষ্ঠাংশে অভিনয় করেন প্যাট্রিক বার্জিন,উমা থারম্যান,জেরন ক্রেব এবং এডওয়ার্ড ফক্স। এটি ১৯৯১ সালে একত্রে অস্ট্রেলিয়া,নিউজিল্যান্ড,জাপান এবং ইউরোপের বিভিন্ন দেশে মুক্তি পায়।
* প্যাট্রিক বার্জিন - রবিন হুড চরিত্রে
শ্রীধরপাশা
শ্রীধরপাশা সিলেট বিভাগের সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্গত একটি গ্রাম। এর জনসংখ্যা ৩,১৯০।
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।
শ্রীধরপাশা জগন্নাথপুর উপজেলার উত্তর-পশ্চিমে কলকলিয়া ইউনিয়নে অবস্থিত। উপজেলা সদর থেকে এর দূরত্ব প্রায় ৫ কিলোমিটার। এই গ্রামের পূর্বে জগদীশপুর, পশ্চিমে কামারখাল, উত্তরে বহরমপুর এবং দক্ষিণে নলুয়ার হাওর অবস্থিত।
শ্রীধরপাশা গ্রামটি জগন্নাথপুর উপজেলার ১নং কলকলিয়া ইউনিয়নের ২নং ওয়ার্ডে অবস্থিত।
অত্র গ্রামের লোকজন সিলেটের আঞ্চলিক ভাষায় কথা বলেন। তবে শিক্ষিতসমাজে প্রমিত বাংলার চর্চা রয়েছে। শ্রীধরপাশা শিল্পসংস্কৃতিতে সমৃদ্ধ একটি গ্রাম।
শ্রীধরপাশার দর্শনীয় স্থানসমূহ হল শ্রীধরপাশা সরকারি প্রাথমিক বিদ্যালয়, শ্রীধরপাশা জামে মসজিদ, ডাহুকা নদী, নলুয়ার হাওর ইত্যাদি।
এ গ্রামের দক্ষিণদিকে রয়েছে সুবিশাল নলুয়ার হাওর। গ্রামের উত্তরদিকে বয়ে গেছে ডাহুকা নদী।
টিপ স্নুক
সিবলে জন টিপ স্নুকার (; জন্ম: ১ ফেব্রুয়ারি, ১৮৮১ - মৃত্যু: ১৪ আগস্ট, ১৯৬৬) পূর্ব কেপের সেন্ট মার্কস এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯২৩ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও বর্ডারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন টিপ স্নুক।
টেম্বুল্যান্ডের সেন্ট মার্কস এলাকায় টিপ স্নুকের জন্ম। সমগ্র প্রথম-শ্রেণীর খেলোয়াড়ী জীবনে বর্ডার, ওয়েস্টার্ন প্রভিন্স ও ট্রান্সভালের পক্ষে ১২৪টি খেলায় অংশ নিয়েছেন। এ সময়ে ২৫.৯১ গড়ে ৪৮২১ রান ও ২৫.১৪ গড়ে ১২০ উইকেট দখল করেছেন টিপ স্নুক।
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে টিপ স্নুকের। সমগ্র খেলোয়াড়ী জীবনে ২৬ টেস্টে অংশগ্রহণের সুযোগ ঘটে টিপ স্নুকের। তন্মধ্যে ১৯০৬ থেকে ১৯১২ সালের মধ্যে প্রথম ২৩ টেস্ট খেলেছেন। ৪১ বছর বয়সে সফরকারী ইংরেজ দলের বিপক্ষে আরও তিন টেস্টে অংশগ্রহণ করেছিলেন টিপ স্নুক। ২২.৩৯ গড়ে ১০০৮ রান তুলেছেন তিনি। তন্মধ্যে, ১৯১০-১১ মৌসুমে অ্যাডিলেডে স্বাগতিক অস্ট্রেলিয়ার বিপক্ষে ব্যক্তিগতভাবে একটি সেঞ্চুরি হাঁকিয়েছেন। এছাড়াও বল হাতে ২০.০৫ গড়ে ৩৫ উইকেট দখল করেন। তন্মধ্যে ব্যক্তিগত সেরা বোলিং পরিসংখ্যান গড়েন ৮/৭০। ১৯০৫-০৬ মৌসুমে জোহেন্সবার্গে সফরকারী ইংল্যান্ড দলের বিপক্ষে অনুষ্ঠিত ঐ টেস্টে ১২৭ রানে ১২ উইকেট পেয়েছিলেন তিনি। চার বছর পর কেপটাউনের নিউল্যান্ডস ক্রিকেট গ্রাউন্ডে ইংল্যান্ডের দুই ব্যাটসম্যান উইলফ্রেড রোডস ও ডেভিড ডেন্টনকে টেস্টের প্রথম ওভারে আউট করেছিলেন। এ অনন্য সাধারণ কৃতিত্ব প্রায় নব্বুই বছর টিকেছিল।
১৯০৯-১০ মৌসুমে নিজদেশে সফরকারী ইংল্যান্ড দলের বিপক্ষে দক্ষিণ আফ্রিকা দলকে নেতৃত্ব দেন। তাঁর অধিনায়কত্বে সফরকারী ইংল্যান্ড দলের বিপক্ষে পাঁচ টেস্টের সিরিজে ৩-২ ব্যবধানে জয়লাভে সক্ষমতা দেখিয়েছিল দক্ষিণ আফ্রিকা দল।
ক্রিকেট খেলা থেকে অবসর গ্রহণের পর দক্ষিণ আফ্রিকা দলের ম্যানেজারের দায়িত্ব পালন করেন টিপ স্নুক। ১৪ আগস্ট, ১৯৬৬ তারিখে ৮৫ বছর বয়সে পোর্ট এলিজাবেথের হিউমউডে টিপ স্নুকের দেহাবসান ঘটে। তাঁর ভ্রাতা স্ট্যানলি স্নুকও দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন।
কেশিয়ারি বিধানসভা কেন্দ্র
কেশিয়ারি (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৩ নং কেশিয়ারি (এসটি) বিধানসভা কেন্দ্রটি কেশিয়ারি সমষ্টি উন্নয়ন ব্লক এবং অলিকোশা, আঙ্গুয়া, আনিখোলা, দাঁতন-১, দাঁতন-২, মনোহরপুর, সালিকোথা ও তারারুই গ্রাম পঞ্চায়েত গুলি দাঁতন-১ সমষ্টি উন্নয়ন ব্লক এর অন্তর্গত।
কেশিয়ারি বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
সিপিআই (এম) এর মহেশ্বর মুর্মু ২০০৬ থেকে ১৯৮২ সাল পর্যন্ত ছয়বার কেশিয়ারি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ এবং ২০০১ সালে তৃণমূল কংগ্রেসের শ্যাম চরন মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গৌরী টুডুকে, ১৯৯১ সালে কংগ্রেসের রেখা কিশুকে, ১৯৮৭ এবং ১৯৮২ সালে কংগ্রেসের বুধানচন্দ্র টুডুকে পরাজিত করেন। সিপিআই (এম) এর খুদিরাম সিং ১৯৭৭ সালে কংগ্রেসের বুধানচন্দ্র টুডুকে পরাজিত করেন।
১৯৭২, ১৯৭১, ১৯৬৯ এবং ১৯৬৭ সালে কংগ্রেসের বুধানচন্দ্র টুডু জয়ী হন। এর আগে কেশিয়ারি কেন্দ্রটি বিদ্যমান ছিল না।
র‍্যাঞ্জার (ফাইল ম্যানেজার)
র‍্যাঞ্জার () ইউনিক্স-সদৃশ সিস্টেমের জন্যে টেক্সট-ভিত্তিক ব্যবহারকারী ইন্টারফেসের একটি ফ্রি ও ওপেন সোর্স ফাইল ম্যানেজার। রপমান জিম্ব্যালম্যান এটির উন্নয়ন করেন এবং গনু জেনারেল পাবলিক লাইসেন্সের অধীনে নিবন্ধন করেন। কয়েকটি কীস্ট্রোকের মাধ্যমে এই প্রোগ্রাম ফাইল ব্যবস্থাপনা টাস্ক সম্পাদন করতে পারে এবং এক্ষেত্রে মাউজের ব্যবহার ঐচ্ছিক। রাইফেল ফাইল ওপেনার এবং scope.sh-এর মত এক্সটেনশন সহযোগে র‍্যাঞ্জারকে পূর্ব নির্ধারিত প্রোগ্রাম দ্বারা ফাইল খোলাতে বা বাহ্যিক প্রোগ্রাম দিয়ে ফাইলের প্রিভিউ দেখাতে স্ক্রিপ্টেড করা যায়।র‍্যঞ্জার পাইথনে লেখা হয়েছে এবং টেক্সট ভিত্তিক ব্যবহারকারী ইন্টারফেস এনকার্সেস ব্যবহার করে। এ প্রোগ্রাম তিনটি কলামে ফোল্ডার গঠন দেখাতে মিলার কলাম ভিজুয়ালাইজেশন পদ্ধতি ব্যবহার করে, যেখানে কলামগুলোর প্রশস্ততার অনুপাত ১:২:৩। বর্তমানে সক্রিয় ফোল্ডারটি সবসময় কেন্দ্রে থাকে, যেখানে তার মাতৃ ফোল্ডার থাকে বামে। একদম ডানের ফোল্ডারে ফাইল প্রিভিউ বা বর্তমানের নির্বাচিত ফোল্ডারের অধীন ফোল্ডার দেখানো হয়।
যতটুকু সম্ভব র‍্যাঞ্জার এর কিবাইন্ডিং ভি-থেকে আনয়ন করে, তবে মাউজ বাটনও সমর্থন করে এবং গ্নু রিডলাইন ও মিডনাইট কমান্ডারের সাথেও কিছু কিবাইন্ডিং শেয়ার করে। সমস্ত কনফিগারযোগ্য কিবাইন্ডিং codice_1 কনফিগারেশন ফাইলে সংজ্ঞায়িত থাকে, যেটি ডিফল্টভাবে codice_2-এ থাকে।
আর্চ লিনাক্স ব্যবহারকারীদের মধ্যে ২০১২ সালের একটি পরিসংখ্যানে পাওয়া যায় র‍্যঞ্জারই ছিলো সবচেয়ে বেশি ব্যবহৃত টেক্সট-ভিত্তিল ফাইল ম্যানেজার। দ্বিতীয় অবস্থানে ছিলো মিডনাইট কমান্ডার। লিনাক্স জার্নালের "বেস্ট ফাইল ম্যানেজার" বিষয়শ্রেণিতে ২০১৩ সালে র‍্যাঞ্জার ০.৯% ভোট পায়। লিনাক্সলিংকস একে "১০টি সেরা অর্থডক্স ফ্রি লিনাক্স ফাইল ম্যানেজার", এবং এর "৫টি শীর্ষ কনসোল লিনাক্স ফাইল ম্যানেজার"-এর একটি হিসেবে ঘোষণা করে। প্রায়সময় ম্যাগাজিন প্রবন্ধ ও সফটওয়্যার ব্লগে পাওয়ার ইউজারদের জন্যে এর কথা উল্লেখ করা হয়, বিশেষত কমান্ড-লাইন ইন্টারফেসের পাওয়ার ও বিশালত্ব বোঝাতে।
এর মিলার কলাম লেআউটের কারণে র‍্যাঞ্জারকে প্রায়শই ফাইন্ডারের সাথে তুলনা করা হয়, যেটি ক্লাসিক ম্যাক ওএস ও ম্যাকওএসের ডিফল্ট ফাইল ম্যানেজার। যারা ডিরেক্টরি ওপাসে অভ্যস্ত তাদের জন্যেও একটি উল্লেখিযোগ্য বিকল্প হিসেবে সাজেস্ট করা হয়। মিডনাইট কমান্ডারসহ অন্যান্য টেক্সট-ভিত্তিক ফাইল ম্যানেজারের সাথে এর কিছু সাদৃশ্য রয়েছে, যেখান থেকে এটি এর ফাংশন কি কীবোর্ড শর্টকাট আনয়ন করে। এর সাথে ভিআইএফএম ও মাটেরও সাদৃশ্য রয়েছে। সাথে সাথে ফাইল ব্যবস্থাপনার সাথে যুক্ত অধিকাংশ কোর ইউটিলিটি (cd, ls, rm, mv, ln, touch, ইত্যাদি) র‍্যাঞ্জারের স্বতন্ত্র কমান্ড ভাষা লেয়ারে অন্তর্ভুক্ত। 
একইরকম টেক্সট ব্যবহারকারী ইন্টারফেসের ফাইল ব্রাউজারের মধ্যে "রোভার" ও "এনএনএন" রয়েছে।
হামিদুর রহমান আযাদ
হামিদুর রহমান আযাদ একজন বাংলাদেশি রাজনীতিবিদ, কক্সবাজার-২ আসনের সাবেক এমপি এবং বাংলাদেশ জামায়াতে ইসলামীর বর্তমান সহকারী সেক্রেটারি জেনারেল।
হামিদুর রহমান আযাদ ১৯৬৫ সালের ১ ডিসেম্বর কক্সবাজার জেলার কুতুবদিয়া উপজেলায় জন্মগ্রহণ করেন। তার পিতার নাম মাওলানা ক্বারী আবদুস সালাম ও মাতার নাম আদিমুন্নিছা।
হামিদুর রহমান আযাদ ১৯৭৭ সাল থেকে বাংলাদেশ ইসলামী ছাত্রশিবিরে যোগদান করার মাধ্যমে ছাত্র রাজনীতিতে প্রবেশ করেন। তিনি পর্যায়ক্রমে শিবিরের চট্টগ্রাম দক্ষিণ জিলা সভাপতি, চট্টগ্রাম বিশ্ববিদ্যালয় সভাপতি, ঢাকা মহানগরী সভাপতি, কেন্দ্রীয় সহ-সভাপতির দায়িত্ব পালন। ছাত্রজীবনে স্বৈরাচার বিরোধী আন্দোলনে এবং ইসলামী বিশ্ববিদ্যালয় প্রতিষ্ঠার আন্দোলনে ভূমিকা পালন করেন। ১৯৯৫ সালে জামায়াতে ইসলামীতে যোগদান করেন। তিনি বর্তমানে জামায়াতের সহকারী সেক্রেটারী সেক্রেটারি জেনারেল, কেন্দ্রীয় কর্মপরিষদ ও কেন্দ্রীয় মজলিসে শূরা সদস্য। রাজনৈতিক কারনে তিনি বহুবার গ্রেফতার ও নির্যাতনের শিকার হন। ২০০৮ সালের নবম জাতীয় সংসদে তিনি কক্সবাজার-২ আসন থেকে সংসদ সদস্য নির্বাচিত হন।
তিনি ১৯৯৬ সালে বিবাহ বন্ধনে আবদ্ধ হন এবং বর্তমানে তিনি চার মেয়ের জনক।
ডব্লিউডব্লিউই হল অব ফেম
ডাব্লিউডাব্লিউই হল অফ ফেম () হলো কুস্তির ইতিহাসে অবদান রাখার জন্য বাৎসরিক সম্মাননা প্রদান অনুষ্ঠান। যার স্রষ্টা ভিন্স ম্যাকমোহান। এই অনুষ্ঠানের মাধ্যমে ১৯৯৩ সাল থেকে সাবেক রেসলারদের সম্মাননা প্রদান করে আসছে।
কেন পালমার
কেনেথ আর্নেস্ট পালমার (; জন্ম: ২২ এপ্রিল, ১৯৩৭) হ্যাম্পশায়ারের উইনচেস্টার এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন। ১৯৬৫ সালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে মাঝারিসারিতে ব্যাটিং করতেন কেন পালমার।
১৯৫৫ থেকে ১৯৬৯ সাল পর্যন্ত প্রথম-শ্রেণীর ইংরেজ কাউন্টি ক্রিকেটে সমারসেটের পক্ষে খেলেছেন। এ সময়ে দলের বিশ্বস্ত অল-রাউন্ডারের মর্যাদা পেয়েছিলেন। ডানহাতে মাঝারিসারির ব্যাটসম্যানের ভূমিকায় অবতীর্ণ হতেন ও ক্ষিপ্রগতিসম্পন্ন ভঙ্গীমা নিয়ে ফাস্ট-মিডিয়াম বোলিং করতেন। ১৯৬১ সালে স্বর্ণালী মৌসুম অতিবাহিত করেন কেন পালমার। ১০০০ রান ও ১০০ উইকেট লাভের ন্যায় ডাবল লাভের কৃতিত্ব প্রদর্শন করেন তিনি।
১২ ফেব্রুয়ারি, ১৯৬৫ তারিখে দক্ষিণ আফ্রিকার বিপক্ষে টেস্ট অভিষেক ঘটে তাঁর। এটিই তাঁর একমাত্র টেস্টে অংশগ্রহণ ছিল। ১৯৬৪-৬৫ মৌসুমে ইংরেজ দল দক্ষিণ আফ্রিকা গমন করে। ঐ সফরে জন প্রাইস, ডেভিড ব্রাউন ও টম কার্টরাইটের ন্যায় বোলারেরা আঘাতের কবলে পড়লে তাঁকে দলে অন্তর্ভূক্ত করা হয়। এ সময়ে তিনি জোহেন্সবার্গে প্রশিক্ষণ নিচ্ছিলেন। ফলে পোর্ট এলিজাবেথে অনুষ্ঠিত সিরিজের পঞ্চম টেস্টে তাঁর খেলায় অংশগ্রহণের সুযোগ হয়।
ক্রিকেট খেলা থেকে অবসর গ্রহণের পর ১৯৭২ সালে আম্পায়ার হিসেবে খেলা পরিচালনার জন্য মনোনীত হন। এরপর ১৯৭৭ থেকে ২০০১ সময়কালে আন্তর্জাতিক ক্রিকেট অঙ্গনে আম্পায়ারের দায়িত্ব পালন করেন। এ সময়ে ২২টি টেস্ট ও ২৩টি একদিনের আন্তর্জাতিক খেলা পরিচালনা করেছেন। জুন, ১৯৮৭ সালে ইংল্যান্ড-পাকিস্তানের মধ্যকার টেস্টে পরিচালনায় অভিষেক ঘটে তাঁর।
কেন পালমারের ভাই রয় পালমারও সমারসেটের প্রতিনিধিত্ব করাসহ প্রথম-শ্রেণীর ক্রিকেট ও টেস্ট খেলায় আম্পায়ারিত্ব করেছেন। তাঁর সন্তান গ্যারি পালমার সমারসেটের পক্ষে অল-রাউন্ডার হিসেবে খেলেছেন।
দামেস্ক বিশ্ববিদ্যালয়
দামেস্ক বিশ্ববিদ্যালয় (, "Jāmi‘atu Dimashq") সিরিয়ার রাজধানী দামেস্কর একটি বৃহত্তম এবং প্রাচীনতম সরকারি বিশ্ববিদ্যালয়। এছারাও সিরিয়ার অন্যান্য শহরে দামেস্ক বিশ্ববিদ্যালয়ের শাখা ক্যাম্পাস। ১৯২৩ সালে বিশ্ববিদ্যালয়টি প্রতিষ্ঠিত হয়েছিল। তবে বিশ্ববিদ্যালয়টি ১৯০৩ সালে স্কুল অফ মেডিসিন এবং ১৯১৩ সালে আইন ইনস্টিটিউট হিসাবে কার্যক্রম পরিচালনা করত। ১৯৫৮ সাল পর্যন্ত এই বিশ্ববিদ্যালয়টির সিরিয়ার বিশ্ববিদ্যালয় নামে ছিলো পরবর্তীতে বিশ্ববিদ্যালয়টি দামেস্ক বিশ্ববিদ্যালয় নামে নামকরণ করা হয়। সিরিয়ায় রয়েছে নয়টি পাবলিক বিশ্ববিদ্যালয় এবং দশটিরও বেশী বেসরকারি বিশ্ববিদ্যালয়। এদের ভেতর দামেস্ক বিশ্ববিদ্যালয় সবচেয়ে নামকরা এবং প্রাচীন বিশ্ববিদ্যালয়।
দামেস্ক বিশ্ববিদ্যালয়ের বিভিন্ন অনুষদ উচ্চ শিক্ষা ইনস্টিটিউট, অন্তর্বর্তী ইনস্টিটিউট এবং একটি স্কুল অব নার্সিং নিয়ে গঠিত। বিশ্ববিদ্যালয়টিতে আরবি ভাষা বিদেশীদের প্রশিক্ষণ করা হয়, যা বৃহত্তম আরব বিশ্বের আরবী ভাষা প্রতিষ্ঠান হয়।
কোনও দেশের শিক্ষা প্রতিষ্ঠানের ইতিহাস ঐ দেশের ইতিহাসের অবিচ্ছেদ্য অংশ কারণ অতীতের ঘটনা এবং পরবর্তীকালে ইতিহাস একটি বড় ভূমিকা পালন করে দেশের শিক্ষা ক্ষেত্রে। সুতরাং আধুনিক সিরিয়ার ইতিহাস দামাস্কাস বিশ্ববিদ্যালয়ের অবিচ্ছেদ্য অংশ।
১৯০১ সালে দামাস্কাসের স্কুল অফ মেডিসিন প্রতিষ্ঠার অনুমোদন দেওয়া হয় এবং ১৯০৩ সালে এই স্কুলটি বিশ্ববিদ্যালয়ের অবকাঠামো চালু করা হয় । পরবর্তীতে স্কুলের ঔষধ ও ফার্মেসী একটি শাখায় অন্তর্ভুক্ত করা হয় এবং তুর্কি ভাষায় শিক্ষা প্রদান করা হয়।
১৯১৩ সালে বৈরুতে একটি আইন স্কুল চালু হয়, যার বেশিরভাগ শিক্ষক আরব দেশী ছিল এবং শিক্ষার ভাষা আরবি ছিল। ১৯১৪ সালে স্কুল অফ মেডিসিন বৈরুতে চলে যাওয়ার সাথে সাথে এই স্কুলটি ১৯১৪ সালেই দামাস্কাসে স্থানান্তর করা হয়। তারপর প্রথম বিশ্বযুদ্ধের শেষের বছরে আইন স্কুল বেইরুতে ফিরে আসে।
১৯১২ সালের জানুয়ারির প্রথম দিকে ইনস্টিটিউট অব মেডিসিন এবং পরবর্তীতে একই বছরের সেপ্টেম্বরে মাসে ল অফ দ্য দামাস্কাে খোলা হয়।
১৯২৩ সালে আইন ইনস্টিটিউটের নাম ঘোষণা করা হয় এবং এই ইনস্টিটিউটটি সিসিয়ান বিশ্ববিদ্যালয়ের নামে প্রতিষ্ঠানের মেডিসিন ইনস্টিটিউট, আরব সোসাইটি এবং আরবি হেরিটেজ কেন্দ্রের সাথে যুক্ত ছিল। তারপর আরব সোসাইটি এবং আরবি হেরিটেজ কেন্দ্র ১৯২৬ সালে প্রতিষ্ঠান থেকে পৃথক করে দেয়।
১৯২৮ সালে উচ্চতর সাহিত্য অধ্যয়ন স্কুল প্রতিষ্ঠিত হয় এবং এটি অবিলম্বে বিশ্ববিদ্যালয়ের সাথে যুক্ত হয়। ১৯২৯ সালে এটি স্কুল অফ লেটারস গঠন করা হয় যা ১৯৩৫/১৯৩৬ সালে বন্ধ ছিল।
তারপর ১৯৪৬ সাল পর্যন্ত বিশ্ববিদ্যালয় এর মেডিসিন ও আইন ইনস্টিটিউটে সীমাবদ্ধ ছিল না বরং অন্যান্য অনুষদ ও উচ্চতর প্রতিষ্ঠান তৈরি করা হয়েছিল।
১৯৫৮ সালে সংযুক্ত আরব প্রজাতন্ত্রের উত্তর ও দক্ষিণ অঞ্চলে বিশ্ববিদ্যালয়ের নিয়ন্ত্রণের জন্য একটি নতুন আইন তৈরি করা হয়। এর ফলে "সিরিয়ান ইউনিভার্সিটির" নাম পরিবর্তন করতে "দামেস্ক বিশ্ববিদ্যালয়" এবং "অ্যালেপ্পো বিশ্ববিদ্যালয়" নামক দ্বিতীয় উত্তরাঞ্চলীয় বিশ্ববিদ্যালয় প্রতিষ্ঠার সৃষ্টি হয়।
১৯৫৯ সালে দ্য ফাইন আর্টস কলেজ দমাস্কাসে প্রতিষ্ঠিত হয় এবং ১৯৭২ সালে দামাস্কাস বিশ্ববিদ্যালয়ের অংশ হয়ে ওঠে। দামেস্ক বিশ্ববিদ্যালয়ে ১৯০৩ সাল থেকেই চিকিৎসা ব্যুরো লাইব্রেরি প্রতিষ্ঠিত হয়ে ছিলো। ২০১১ সালের হিসাব অনুযায়ী দামেস্কো বিশ্ববিদ্যালয়ের গ্রন্থাগারে ১৬৯,০০০ টি বই এবং ৩,৮৩০ টি বর্তমান সাময়িকী রয়েছে।
লেইলা পাহলভি
রাজকন্যা লেইলা পাহলভি (, ২৭ মার্চ ১৯৭০ – ১০ জুন ২০০১) ছিলেন ইরানের রাজকন্যা এবং ইরানের শাহ মোহাম্মদ রেজা পাহলভি এবং তার তৃতীয় স্ত্রী ফারাহ দিবার কনিষ্ঠ কন্যা। লেইলা ফ্যাশন লেবেল ভ্যলেন্তিনোর খণ্ডকালীন মডেল ছিলেন।
লেইলা পাহলভি ২৭ মার্চ ১৯৭০ সালে ইরানের তেহরানে পাহলভি রাজবংশে জন্ম নেন। তিনি শাহ মোহাম্মদ রেজা পাহলভির পঞ্চম এবং তার তৃতীয় সম্রাজ্ঞী ফারাহ দিবার চতুর্থ ও কনিষ্ঠ সন্তান ছিলেন। তার দুই বোন শাহনাজ পাহলভি ও ফারাহনায পাহলভি এবং দুই ভাই রেজা পাহলভি ও আলি-রেজা পাহলভি।
১৯৭৪ থেকে ১৯৭৮ সাল পর্যন্ত তার বড় বোন ফারাহনায পাহলভির মত লেইলা তেহরানে নিজ রাজবংশের বিশেষ বিদ্যালয় নিয়াবরনে প্রাথমিক শিক্ষা লাভ করে।
১৯৭৯ সালে ইরানে ইসলামি বিপ্লবের ফলে তার পরিবারকে নির্বাসনে বাধ্য করা হলে নয় বছর বয়সে লেইলা পরিবারের সঙ্গে ইরান ত্যাগ করেন। ১৯৭৯ সালেই তিনি মার্কিন যুক্তরাষ্ট্রের মেরিমাউন্ট স্কুল অব নিউ ইয়র্কে পুনরায় প্রথমিক শিক্ষা গ্রহণ শুরু করেন এবং ১৯৮০ সাল পর্যন্ত সেখানে অধ্যয়ন করেন। সে সময়ে তার পরিবার মিশরের কায়রোতে বাস করতো। মাধ্যমিক শিক্ষালাভের জন্য তিনি মিশরের কায়রোতে কায়রো আমেরিকান কলেজে যোগ দেন।
১৯৮০ সালের জুলাইয়ে অ-হুডকিন্স লিম্ফোমা ক্যান্সারে কারণে মিশরে তার বাবা রেজা পাহলভির মৃত্যুর পর, তাদের পরিবার মিশর ত্যাগ করে যুক্তরাষ্ট্রে স্থানান্তরিত হয় এবং সেখানে বসতি স্থাপন করে। পরবর্তীতে যুক্তরাষ্ট্রের ম্যাসাচুসেটস উইলিয়ামসটাউনের পাইন কোবল বিদ্যালয়ে যোগ দেন। ১৯৮৩ সাল থেকে ১৯৮৭ সাল পর্যন্ত লেইলা নিউ ইয়র্কের রাই কান্ট্রি ডে স্কুলে উচ্চ বিদ্যালয়ের শিক্ষা সম্পন্ন করেন। পরবর্তীতে স্নাতক শিক্ষার্থী হিসেবে প্রভিডেন্স, রোড আইল্যান্ডের ব্রাউন বিশ্ববিদ্যালয় থেকে ডিগ্রি অর্জন করেন।
লেইলা অবিবাহিত ছিলো এবং তার জীবনের বেশিভাগ সময় যুক্তরাষ্ট্রের গ্রীনিচ, কানেকটিকাট এবং ফ্রান্সের প্যারিসে তার মা ফারহার সঙ্গে বাড়িতে কাটিয়েছিল।
২০১২ সালের ১০ জুন রোববার যুক্তরাজ্যের স্থানীয় সময় ৭:৩০ বিএসটি এর পূর্বে লন্ডনে লিওনার্ড হোটেলের কর্মচারি লেইলাকে তার কক্ষে মৃত অবস্থায় আবিস্কার করে। তার বয়স হয়েছিল ৩১ বছর।
রাজকন্যা লেইলা, লিওনার্ড হোটেলে তার প্রিয় সুইটের জন্য প্রতি রাত ৪৫০ ইয়োরো ব্যয় করতেন। হোটেল কর্মকর্তা উল্লেখ করেন যে লেইলা মূলত হোটেলে প্রশন্ন হওয়ার উদ্দেশ্যে অবস্থান নিয়েছিলেন। তার শরীরে মারাত্মক সেকোনালের ডোজ পাঁচবারেরও বেশি ছিল বলে মনে করা হয়; এটি একটি বারবিচুরেট বা নিদ্রা-উদ্রেককর ঔষধবিশেষ যা অনিদ্রা উপসম করে, যা তার শরীরের মধ্যে স্বল্প পরিমাণ কোকেইনসহ ব্যবহার করা হয়। তাকে বিছানায় পাওয়া যায় এবং তার শরীর অ্যানোরেক্সিয়া, বালিমিয়া ও খাদ্য অসহিষ্ণুতা দ্বারা ক্ষয়াপ্রাপ্ত ছিল। ওয়েস্টমিনস্টার করণারের আদালত পরিচালিত একটি ময়না তদন্ত থেকে তথ্য অন্তর্ভুক্ত তার মৃত্যুর একটি প্রতিবেদন অনুযায়ী, তিনি একটি সাক্ষাতের সময় তার চিকিৎসকের কাছ থেকে সেকোনাল চুরি করেন বলে ধারণা করা হয়। তিনি ড্রাগ আসক্ত ছিলেন, সাধারণত নির্ধারিত দুটি বড়ির পরিবর্তে একবারে ৪০টি বড়ি গ্রহণ করেছেন বলে জানা যায়।
২০০১ সালের ১৭ জুন, ফ্রান্সের প্যারিসের সিমেটিয়ার ডি পাসিতে, তার মাতামহ ফরিদহ ঘোটবি দিবার পাশে তাকে সমাধিস্থ করা হয়। তার অন্ত্যেষ্টিক্রিয়ায় তার মা সম্রাজ্ঞী ফারাহ ও ইরানের সাম্রাজ্য পরিবার, এছাড়াও ছিলেন সাবেক ফরাসি রাজ পরিবারের সদস্য, ফ্রেডেরিক মিটার্রান্ড এবং ফরাসি রাষ্ট্রপতি ফ্রেঞ্চিও মিটার্রান্ডের ভাতিজা।
লেইলার মৃত্যু আনেকটা স্বেচ্ছামৃত্যুর ইঙ্গিত করে। ২০১১ সালের ৪ জানুয়ারি, তার ভাই আলি-রেজা পাহলভিকেও বস্টন ম্যাসাচুসেটসে আত্মহত্যার পর মৃত অবস্থায় পাওয়া যায়।
নিয়াতি ফাতনানী
নিয়াতি ফাতনানী (জন্ম ১১ জানুয়ারী, ১৯৯৩) একজন ভারতীয় টেলিভিশন অভিনেত্রী এবং নৃত্যশিল্পী। তিনি "ডি৪ - গেট আপ এন্ড ডান্স" নামের নাটকের রিয়ার চরিত্রের অভিনয় করেন। ২০১৭ সালে সনি টেলিভিশনেট "ইয়ে মোহ মোহ কে ধাগেতে" অরুন্ধতী "আরু" চরিত্রে অভিনয় করেছেন। বর্তমানে তিনি স্টার প্লাসের "নাজার" এ পিয়ার ভুমিকায় অভিনয় করছেন।
নিয়াতি গুজরাটের একটি গুজরাটি পরিবারে জন্মগ্রহণ করেন। তিনি এস কানসগড়া স্কুল ও অমর জ্যোতি সরস্বতী ইন্টারন্যাশনাল স্কুল থেকে উচ্চ মাধ্যমিক সম্পন্ন করার পর আহমেদাবাদের জিএলএস ইনস্টিটিউট থেকে বিবিএ ডিগ্রী অর্জন করেন।
ফাতনানী একজন নৃত্যশিল্পী হিসাবে তার কর্মজীবন শুরু। তিনি একজন পেশাদার কত্থক নৃত্যশিল্পী এবং টেরেন্স লুইস থেকে পাশ্চাত্য নৃত্যও শিখেছিলেন। ২০১৬ সালে চ্যানেল ভি এর ডি 4 - গেট আপ অ্যান্ড ডান্সের মধ্য দিয়ে অভিনয় জীবন শুরু করেছিলেন।
রিমা রামানুজ
রিমা রমনুজ একজন ভারতীয় টেলিভিশন অভিনেত্রী সোনি টেলিভিশনের ধারাবাহিক ইয়ে মোহ মোহ কে ধাগেতে অভিনেত্রী হিসেবে কর্মজীবন করেন। তিনি এজাজ খানের বোন মিশরির ভুমিকায় অভিনয় করেন। তবে তার আগে তিনি প্রচারমূলক বিজ্ঞাপন অভিনয় করেছেন।
রিমা গুজরাটের আহমেদাবাদ শহরে জন্মগ্রহণ করেন। তার শৈসব ও স্কুল জীবন কাটে সেখানেই পরে তিনি আহমেদাবাদের প্যাসিফিক ডেন্টাল কলেজ থেকে ডেন্টাল ডিগ্রি অর্জন করেন।
রিমা একজন দত্ত চিকিৎসক হিসেবে তার কর্মজীবন শুরু করেন। ২০১৫ সালে তিনি প্রচারমূলক বিজ্ঞাপনের অভিনয় দিয়ে অভিনয় জীবন শুরু করেন। এবং ২০১৭ সালে ধারাবাহিক নাটকে অভিনয় শুরু করেন।
ইয়োশী কাজিরো
ইয়োশী_কাজিরো (১৮৭১-১া৯৫১) একজন জাপানি শিক্ষক ছিলেন, তিনি ওকেয়ামায় স্যানো গার্লস হাই স্কুলের দীর্ঘকালীন অধ্যক্ষ ছিলেন।
২০৩৪ ফিফা বিশ্বকাপ
২০৩৪ ফিফা বিশ্বকাপ হবে ২৫ তম ফিফা বিশ্বকাপ আসর, এই চতুর্বাষিক আন্তর্জাতিক ফুটবল চ্যাম্পিয়নশিপে ফিফা এর সদস্যভুক্ত জাতীয় দলগুলি পরস্পর প্রতিযোগিতা করবে।
বিশ্বকাপের জন্য বিডিং প্রক্রিয়া এখনো শুরু হয়নি। ২০৩৪ ফিফা বিশ্বকাপের জন্য কিছু প্রাথমিক বিড প্রস্তাব করা হয়েছে। নিম্নলিখিত দেশগুলি বিডিংয়ে আগ্রহ প্রকাশ করেছে:
২০৩৪ ফিফা বিশ্বকাপের প্রথম বিড দক্ষিণপূর্ব এশিয়ার জাতীগোষ্ঠী সমিতির সদস্যদের দ্বারা সমষ্টিগত দর হিসাবে প্রস্তাব করা হয়েছে। ২০১২ সালের জানুয়ারির দিকে একটি সমঝোতায় আসিয়ান বিডের ধারণাটি উত্থাপিত হয়েছিল, যখন সিঙ্গাপুরের সাবেক ফুটবল অ্যাসোসিয়েশন জেইনউদ্দীন নর্ডিন এক বিবৃতিতে বলেন যে আসিয়ানের পররাষ্ট্র মন্ত্রীদের বৈঠকে এই প্রস্তাবটি দেওয়া হয়েছে যে, দেশগুলি বিড করতে পারবেন না (যেটি জাতীয় সংস্থার উপরে রয়েছে)। ২০১৩ সালে, নর্ডিন এবং বিশেষ অলিম্পিকে মালয়েশিয়ার রাষ্ট্রপতি, দাতুক মোহাম্মদ ফিসোল হাসান, আসিয়ানের যৌথভাবে বিশ্বকাপ আয়োজনের ধারণাটি স্মরণ করেছিলেন।
নিলামে প্রকাশিত আগ্রহের সংক্ষিপ্ত বিবরণ নিচে দেখানো হলো:
রামগঞ্জ পৌরসভা
রামগঞ্জ পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
রামগঞ্জ উপজেলার মধ্যাংশে রামগঞ্জ পৌরসভার অবস্থান। এ পৌরসভার উত্তরে কাঞ্চনপুর ইউনিয়ন; উত্তর-পূর্বে নোয়াগাঁও ইউনিয়ন; পূর্বে ভাদুর ইউনিয়ন ও দরবেশপুর ইউনিয়ন; দক্ষিণে করপাড়া ইউনিয়ন, লামচর ইউনিয়ন ও দরবেশপুর ইউনিয়ন এবং পশ্চিমে চণ্ডিপুর ইউনিয়ন ও ইছাপুর ইউনিয়ন অবস্থিত।
রামগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
কাঞ্চনপুর ইউনিয়ন, রামগঞ্জ
কাঞ্চনপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার উত্তরাংশে কাঞ্চনপুর ইউনিয়নের অবস্থান। এ ইউনিয়নের পূর্বে নোয়াগাঁও ইউনিয়ন, দক্ষিণে রামগঞ্জ পৌরসভা, দক্ষিণ-পশ্চিমে ইছাপুর ইউনিয়ন, পশ্চিমে ও উত্তরে চাঁদপুর জেলার ফরিদগঞ্জ উপজেলার গুপ্টি পূর্ব ইউনিয়ন এবং উত্তর-পূর্বে চাঁদপুর জেলার হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
কাঞ্চনপুর ইউনিয়ন রামগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
নোয়াগাঁও ইউনিয়ন
নোয়াগাঁও ইউনিয়ন নামে বাংলাদেশের লক্ষ্মীপুর, ব্রাহ্মণবাড়িয়া ও নারায়ণগঞ্জ জেলায় আলাদা তিনটি ইউনিয়ন রয়েছে।
নোয়াগাঁও ইউনিয়ন দ্বারা বুঝানো যেতে পারে:
নোয়াগাঁও ইউনিয়ন, রামগঞ্জ
নোয়াগাঁও বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার উত্তরাংশে নোয়াগাঁও ইউনিয়নের অবস্থান। এ ইউনিয়নের পশ্চিমে কাঞ্চনপুর ইউনিয়ন, দক্ষিণ-পশ্চিমে রামগঞ্জ পৌরসভা, দক্ষিণে ভাদুর ইউনিয়ন ও ভোলাকোট ইউনিয়ন, পূর্বে ভাটরা ইউনিয়ন, উত্তর-পূর্বে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন এবং উত্তরে চাঁদপুর জেলার হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
নোয়াগাঁও ইউনিয়ন রামগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ভাদুর ইউনিয়ন
ভাদুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার মধ্যাংশে ভাদুর ইউনিয়নের অবস্থান। এ ইউনিয়নের উত্তরে নোয়াগাঁও ইউনিয়ন, পশ্চিমে রামগঞ্জ পৌরসভা, দক্ষিণে রামগঞ্জ পৌরসভা ও দরবেশপুর ইউনিয়ন এবং পূর্বে ভোলাকোট ইউনিয়ন অবস্থিত।
ভাদুর ইউনিয়ন রামগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ইছাপুর ইউনিয়ন
ইছাপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার পশ্চিমাংশে ইছাপুর ইউনিয়নের অবস্থান। এ ইউনিয়নের দক্ষিণে চণ্ডিপুর ইউনিয়ন, পূর্বে রামগঞ্জ পৌরসভা, উত্তর-পূর্বে কাঞ্চনপুর ইউনিয়ন, উত্তর-পশ্চিমে চাঁদপুর জেলার ফরিদগঞ্জ উপজেলার গুপ্টি পশ্চিম ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা উত্তর ইউনিয়ন অবস্থিত।
ইছাপুর ইউনিয়ন রামগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ইছাপুরা ইউনিয়ন
ইছাপুরা ইউনিয়ন নামে বাংলাদেশের ব্রাহ্মণবাড়িয়া ও মুন্সিগঞ্জ জেলায় আলাদা দুইটি ইউনিয়ন রয়েছে।
ইছাপুরা ইউনিয়ন দ্বারা বুঝানো যেতে পারে:
চণ্ডিপুর ইউনিয়ন, রামগঞ্জ
চণ্ডিপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার পশ্চিমাংশে চণ্ডিপুর ইউনিয়নের অবস্থান। এ ইউনিয়নের উত্তরে ইছাপুর ইউনিয়ন, পূর্বে রামগঞ্জ পৌরসভা, দক্ষিণ-পূর্বে লামচর ইউনিয়ন, দক্ষিণ-পশ্চিমে রায়পুর উপজেলার কেরোয়া ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
চণ্ডিপুর ইউনিয়ন রামগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
চণ্ডিপুর ইউনিয়ন
চণ্ডিপুর ইউনিয়ন নামে বাংলাদেশের নওগাঁ, দিনাজপুর ও লক্ষ্মীপুর জেলায় আলাদা তিনটি ইউনিয়ন রয়েছে।
চণ্ডিপুর ইউনিয়ন দ্বারা বুঝানো যেতে পারে: